open-index/open-wikipedia-markdown huggingface dataset:
குல்சார் சிங் சந்து

thumb|குல்சார் சிங் சந்து
**குல்சார் சிங் சந்து** (*Gulzar Singh Sandhu*, பிறப்பு: 27 பிப்ரவரி 1935) என்பவர் ஒரு பஞ்சாபி மொழி எழுத்தாளராவார். இவர் 1982 ஆம் ஆண்டு தனது *"அமர் கதா"* என்ற சிறுகதைத் தொகுப்பிற்காக இந்திய இலக்கிய அமைப்பான சாகித்திய அகாதமியால் வழங்கப்படும் மதிப்புமிக்க சாகித்ய அகாதமி விருதைப் பெற்றார். மேலும் இவர் 1992 ஆம் ஆண்டு கனடாவின் சர்வதேச எழுத்தாளர்கள், நாடக ஆசிரியர்கள், கலைஞர்கள் சங்கம் மற்றும் 2001 ஆம் ஆண்டு பஞ்சாப் கல்வித் துறையிலிருந்து *சிரோமணி பஞ்சாபி சாகித்யகர் புரஸ்கார்* போன்ற விருதுகளைப் பெற்றுள்ளார்.

## துவக்ககால வாழ்க்கையும், கல்வியும்
குல்சார் சிங் 1935 பிப்ரவரி 27 அன்று லூதியானா மாவட்டத்தின் சாம்ராலா கோட்டத்தில் உள்ள கோட்லா பத்லா கிராமத்தில் பிறந்தார் .  பஞ்சாபி இலக்கியத்தில் முதுகலைப் பட்டமும், கியானி பட்டமும் பெற்றவர்.

## தொழில்
இந்திய அரசு, பஞ்சாப் வேளாண்மை பல்கலைக்கழகம், இந்திய செஞ்சிலுவைச் சங்கம் ஆகியவற்றில் பல்வேறு உயர் பதவிகளை வகித்துள்ளார். பஞ்சாபி பல்கலைக்கழகத்தில் பத்திரிகை மற்றும் மக்கள் தகவல் தொடர்பியல் பேராசிரியராகக் இருந்தார். முக்கிய செய்தித்தாள்களின் தலைமை ஆசிரியராகவும், சண்டிகரில் இருந்து வெளியாகும் தி பஞ்சாபி திரிப்யூனின் நிறுவன ஆசிரியராகவும் இருந்தார். பஞ்சாபி இலக்கியத்திற்கு இவர் ஆற்றிய குறிப்பிடத்தக்க பங்களிப்பின் காரணமாக, பஞ்சாபி எழுத்தாளர் அகாதமி, பஞ்சாபி இலக்கிய அகாதமி, பஞ்சாப் கலை மன்றம் போன்ற பல கல்வி மற்றும் இலக்கிய அமைப்புகளால்  கௌரவிக்கப்பட்டார்.

இவரது பத்திகள் இந்தியாவிலும் வெளிநாட்டிலும் உள்ள பிரபல பஞ்சாபி பத்திரிகைகள் மற்றும் செய்தித்தாள்களில் தொடர்ந்து வெளியிடப்படுகின்றன.

## தனிப்பட்ட வாழ்க்கை
இவர் 1966 மார்ச் 11 அன்று டாக்டர் சுர்ஜித் கவுர் பன்னுவை மணந்தார்.  தன் மனைவியுடன் இந்தியாவின் சண்டிகரில் வசிக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:1935 பிறப்புகள்
பகுப்பு:பஞ்சாபி எழுத்தாளர்கள்
ஐசோபியூட்டைல் சயனோ அக்ரைலேட்டு

**ஐசோபியூட்டைல் சயனோ அக்ரைலேட்டு** (*Isobutyl cyanoacrylate*) என்பது C8H11NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பியூட்டைல் சயனோ அக்ரைலேட்டு சேர்மத்தின் மாற்றியமாகும். மருத்துவ நடைமுறைகளில் தையல்களைப் பயன்படுத்தாமல் கீறல்கள் மற்றும் சிதைவுகளை மூடுவதற்கு அல்லது தையல்களை வலுப்படுத்த ஒரு துணைப் பொருளாகப் பயன்படுத்தப்படுகிறது. ஐசோபியூட்டைல் சயனோ அக்ரைலேட்டு ஒரு நுண்ணுயிர்கொல்லும் திரவ ஒருமம் என்பதால் இந்த பயன்பாடு சாத்தியமாகிறது. சிறிய அளவு ஈரப்பதத்தின் முன்னிலையில், விரைவாக பலபடியாகி இணைப்பதற்கு வலுவான பிசினை இது உருவாக்குகிறது.
## மேற்கோள்கள்

பகுப்பு:ஒற்றைப்படிகள்
பகுப்பு:சயனோ அக்ரைலேட்டு எசுத்தர்கள்
பகுப்பு:ஐசோபியூட்டைல் எசுத்தர்கள்
தர்சனா வகேலா

**தர்சனா வகேலா** (*Darshna Vaghela*) இந்தியாவைச் சேர்ந்த ஓர் அரசியல்வாதியாவார். 1972ஆம் ஆண்டில் இவர் பிறந்தார். குசராத்து மாநிலத்தைச் சேர்ந்த இவர் பாரதிய சனதா கட்சியைப் பிரதிநிதித்துவப்படுத்துகிறார். குசராத்து மாநிலத்தில் சட்டமன்ற உறுப்பினராக உள்ளார். முன்னதாக அகமதாபாத்தின் துணை மேயராகவும் இருந்தார். 2022ஆம் ஆண்டு நடைபெற்ற குசராத்து சட்டமன்றத் தேர்தலில் அகமதாபாத்து மாவட்டத்தில் உள்ள பட்டியல் சாதி சமூகத்தினருக்கு ஒதுக்கப்பட்ட அசார்வா சட்டமன்றத் தொகுதியில் போட்டியிட்டு வெற்றி பெற்றார்.

## ஆரம்பகால வாழ்க்கை
தர்சனா வகேலா குசராத்தின் அகமதாபாத் மாவட்டத்தில் உள்ள அசார்வாவைச் சேர்ந்தவர். அரசு ஊழியரான முகேசுபாய் வகேலாவை இவர் திருமணம் செய்து கொண்டார். 1997ஆம் ஆண்டு முலுண்டில் உள்ள ஒரு மகளிர் கல்லூரியில் தனது வணிகவியல் இளநிலை பட்டத்தை முடித்தார். அகமதாபாத்து நகராட்சியின் துணை மேயராக இரண்டு ஆண்டு காலத்திற்கு பணியாற்றினார். 2010ஆம் ஆண்டு அக்டோபர் மாதத்தில் மீண்டும் தேர்ந்தெடுக்கப்பட்டார்.

## தொழில்
2022ஆம் ஆண்டு நடைபெற்ற குசராத்து மாநில சட்டமன்றத் தேர்தலில் பாரதிய சனதா கட்சியை பிரதிநிதித்துவப்படுத்தி அசர்வா சட்டமன்றத் தொகுதியில் இருந்து வகேலா வெற்றி பெற்றார். இவர் 80,155 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சியின் விபுல் பர்மாரை 54,173 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:குஜராத்தின் சட்டமன்ற உறுப்பினர்கள்
இலதா உசெண்டி

**இலதா உசெண்டி** (*Lata Usendi*) இந்தியாவைச் சேர்ந்த ஓர் அரசியல்வாதியாவார். 1974ஆம் ஆண்டு மே மாதம் முதல் தேதியில் இவர் பிறந்தார். சத்தீசுகர் மாநிலத்தைச் சேர்ந்த இவர் பாரதிய சனதா கட்சியைப் பிரதிநிதித்துவப்படுத்துகிறார். சத்தீசுகர் மாநிலத்தில் குழந்தைகள் மேம்பாட்டுத் துறையின் அமைச்சராக இருந்தார். பாரதிய சனதா கட்சியின் துணைத் தலைவராகச் செயல்படுகிறார். மகளிர் ஆணையம் மற்றும் சத்தீசுகர் மாநில விநியோகக் கழகத்தின் தலைவராகவும் இருந்தார்.

தற்போது கொண்டகவான் நகரத்திலிருந்து தேர்ந்தெடுக்கப்பட்டு மாநில சட்டமன்ற உறுப்பினராக உள்ளார். மேலும் பசுத்தர் பிரதிகரன் அமைப்பின் துணைத் தலைவராகப் பணியாற்றுகிறார்.

இலதா உசேண்டி பாரதிய சனதா கட்சியின் பிரதேச அமைச்சராக தனது அரசியலைத் தொடங்கி பின்னர் கவுன்சிலரானார். 2003ஆம் ஆண்டு முதல் முறையாக சட்டமன்ற உறுப்பினராகத் தேர்ந்தெடுக்கப்பட்ட பிறகு அமைச்சரானார். 2008 ஆம் ஆண்டும் தேர்தலில் வெற்றி பெற்று அமைச்சரானார். ஆனால் 2013 மற்றும் 2018ஆம் ஆண்டுகளில் நடைபெற்ற தேர்தல்களில் தோல்வியடைந்தார்.

இலதா உசேண்டி 1998ஆம் ஆண்டு கான்கர் பாரதிய சனதா மண்டல அமைச்சராக இருந்தார். 1999ஆம் ஆண்டு, கொண்டகான் நகராட்சி மருத்துவமனை பகுதியிலிருந்து கவுன்சிலராக தேர்ந்தெடுக்கப்பட்டார். 2000 ஆம் ஆண்டில், இவர் கான்கர் மாவட்டத்தில் பாரதிய சனதா கட்சியின் மகளிர் அணிக்கு  மாவட்டத் தலைவரானார். 2002 ஆம் ஆண்டில், கொண்டகான் பாரதிய சனதா கட்சி மகளிர் பிரிவுக்கு  மாவட்டத் தலைவரானார். 2003 ஆம் ஆண்டு, இக்கட்சியின் சார்பில் கொண்டகான் சட்டமன்றத் தேர்தலில் போட்டியிட்டு முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். 2004 ஆம் ஆண்டு, பாரதிய சனதா இளைஞர் அணிக்கு தேசிய துணைத் தலைவரானார். மாவட்ட பாரதிய சனதா மகளிர் பிரிவின் பொதுச் செயலாளராகவும் இருந்தார். 2004 ஆம் ஆண்டு, முப்பத்தி ஆறாவது சட்டமன்றத்தின் பெண்கள் மற்றும் குழந்தைகள் நலக் குழுவின் தலைவராக இருந்தார். இது தவிர, பட்டியல் சாதியினர், பட்டியல் பழங்குடியினர் மற்றும் பிற்படுத்தப்பட்டோர் நலன் தொடர்பான குழுவின் உறுப்பினராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:இந்திய அரசியல்வாதிகள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
இந்து சமயத்தில் தலைமுடி மழித்தல்

**இந்து சமயத்தில் தலைமுடி மழித்தல்** (*Head Shaving in Hinduism*), இந்து சமயத்தினரின் 16 சடங்குகளில் ஒன்றாகும்.  இதனை நேர்த்திக் கடனுக்கான செய்வது  முடி காணிக்கை ஆகும். தலையை மொட்டையடித்து கொள்வது என்பது இந்துக்கள் பின்பற்றி வரும் ஒரு முக்கியமான சடங்காகும். 

பிறவிச்சுழற்சி மீது நம்பிக்கையுள்ள இந்துக்கள், கடந்த பிறவியில் இருந்த பந்தங்களிலிருந்து துண்டிப்பதற்காகவே குழந்தைகளுக்கு  முதலாண்டில் முதல் மொட்டை அல்லது மூன்றாம் ஆண்டு நிறைவடைவதற்குள் முதல் மொட்டைப் போடப்படுகிறது. அவ்வாறு தலையை மொட்டை அடிப்பதால் அக்குழந்தை இந்த பிறப்பில் புதிய வாழ்க்கையை துவங்குகிறது.

தலைமுடி என்பது பெருமை மற்றும் ஆணவத்தை குறிக்கும் ஒன்றாக கருதப்படுகின்றது. அதனால் தலைமுடியை மொட்டை அடித்து கொள்வதன் மூலம், நாம் கடவுளிடம் சரணாகதி அடைகிறோம். 
தலைமுடியை மொட்டை அடிப்பதன் மூலம் நம் தலைக்கனத்தை இழந்து, கடவுளுக்கு அருகில் வருகிறோம். இது பணிவை எடுத்துக்காட்டும் ஒரு செயலாக கருதப்படுகின்றது. திருப்பதி, பழனி, வாரணாசி உள்ளிட்ட பல கோயில்களில் மொட்டை அடிக்கும் சடங்கு அதிகமாக பின்பற்றப்படுகிறது.

நேர்த்திக் கடனுக்கான தலைமுடியை கோயிலில் மொட்டை அடித்துக் கொள்வது வழக்கம். 

மேலும்  மரணத்தில் தாய் அல்லது தந்தையை இழந்த ஆண் வாரிசுகள் தலைமுடியை மழிப்பது வழக்கம்.. 

துறவறம் ஏற்கும் சடங்கில் தலைமுடி, மீசை, தாடி மழிப்பது இந்து சமயத்தில் வழக்கமானது. 

இந்து சமயப் பிரிவினரில் சிலர் உபநயனம் சடங்கின் போது சிறுவனின் முன் தலைமுடியை மழிப்பது வழக்கம். 
## இதனையும் காண்க
* இந்து சமயத்தினரின் 16 சடங்குகள்
* முடி காணிக்கை

## மேற்கோள்கள்

பகுப்பு:இந்து சமயச் சடங்குகள்
இராஜமுந்திரி ஊரக சட்டப்பேரவைத் தொகுதி

**இராஜமுந்திரி ஊரக சட்டப்பேரவைத் தொகுதி** *(Rajahmundry Rural Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிழக்கு கோதாவரி மாவட்டத்தில் அமைந்துள்ளது. இது ராஜமன்றி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024




## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:ஆந்திரப் பிரதேச அரசியல்
பகுப்பு:கிழக்கு கோதாவரி மாவட்டம்
பகுப்பு:ஆந்திரப் பிரதேச சட்டமன்றத் தொகுதிகள்
கியானி

thumb|ஒரு பழைய சீக்கிய ஆசிரியரின் உருவப்படம்
**கியானி**  (*Gyani* or Giani, பஞ்சாபி : ਗਿਆਨੀ ) என்பது சீக்கிய சமயத்தில் கற்றறிந்த ஒருவர் மற்றும் அர்தாஸ் போன்ற பிரார்த்தனைகளில் அல்லது பாடலில் ( கீர்த்தனை ) அவையை வழிநடத்துபவரைக் குறிக்கப் பயன்படுத்தும் ஒரு மரியாதைக்குரிய சீக்கிய பட்டமாகும்.  என்ற சொலுக்கு பஞ்சாபியில் "அறிவு" என்று பொருளாகும். இது சமசுகிருதச் சொல்லான ஞானம் என்பதிலிருந்து வந்தது. எனவே "கியானி" என்பவர் ஆன்மீக மற்றும் சமய அறிவைக் கொண்டவர், மேலும் புனித நூல்களையும் சமயத்தின் வரலாற்றையும் புரிந்துகொள்வதில் சத் சங்கத் சபைக்கு உதவக்கூடியவர்.

## பண்புகள்
சீக்கிய சமயம் இரு பாலினத்தவருக்கும் சம உரிமைகளை வழங்குவதால்,  கியானி என்பவர் ஆணாகவோ அல்லது பெண்ணோகவோ இருக்கலாம். அவர்  கல்வி அல்லது சமய கல்வி நிறுவனத்தில் தீவிரமான படிப்பை மேற்கொண்டவராக இருப்பார். சீக்கிய புனித நூலான குரு கிரந்த் சாகிப்பைப் பற்றிய முழுமையான அறிவைப் பெற்றிருப்பார். மேலும் புனித நூலில் உள்ள சொற்களை எளிய நடைமுறை மொழியில் மொழிபெயர்க்கும் திறனைப் பெற்றிருப்பார். கியானிகளை ஆங்கிலத்திலும் தொடர்பு கொள்ள முடியும் (அப்படி கட்டாயம் இல்லை), இது புனித நூல்களின் மொழியான பஞ்சாபி அல்லது குர்முகியை சரளமாக அறியாத  மேற்கத்திய குழந்தைகளுக்கு ஒரு பெரிய வசதியாகும். சமயச் சூழல்களில், ஒரு கியானியை பிரம்ம கியானி என்றும் அழைப்பர்.

கியானி என்பது பஞ்சாபி இலக்கியத்தில் வழங்கப்படும் ஒரு கல்விப் பட்டமாகும்.

## 'கியானி' என்று அழைக்கப்படும் குறிப்பிடத்தக்க நபர்கள்

* சாந்த் கியானி ஜர்னைல் சிங் ஜி பிந்திரன்வாலே, அரசியல் தலைவர்.
* கியானி சந்த் சிங் மஸ்கீன், சீக்கிய ரத்தன்
* கியானி பல்வந்த் சிங் நந்த்கர், சீக்கிய சமயத்தின் ஐந்து தற்காலிக அதிகார இடங்களில் ஒன்றான தக்த் ஸ்ரீ தம்தாமா சாகிப்பின் அரசியல்வாதி மற்றும் ஜாதேதார்.
* கியானி தன்வந்த் சிங் சிடல் (1912-1980), பஞ்சாபி எழுத்தாளர்
* கியானி டிட் சிங் (சுமார் 1850-1901), வரலாற்றாசிரியர், அறிஞர், கவிஞர், ஆசிரியர், சிறந்த சிங் சபா சீர்திருத்தவாதி
* கியானி கியான் சிங் நிஹாங், சீக்கிய அறிஞர், தற்காப்புக் கலைஞர்
* கியானி குர்பச்சன் சிங் (பிறப்பு 1948), அகால் தக்த்தின் 30வது ஜாதேதார்
* கியானி குர்தித் சிங் (1923-2007), பஞ்சாபியின் மிகச்சிறந்த சமகால எழுத்தாளர்களில் ஒருவர்.
* கியானி குர்முக் சிங் முசாஃபிர், பஞ்சாபின் முதல் முதல்வர்
* கியானி பிரிதம் சிங் தில்லான், விடுதலைப் போராட்ட வீரர் மற்றும் கெதர் கட்சியின் முக்கிய உறுப்பினர்.
* கியானி ஜெயில் சிங் (1916-1994), இந்தியாவின் ஏழாவது ஜனாதிபதி, 1982 முதல் 1987 வரை பணியாற்றினார்.
* பிரதாப் சிங் கியானி (பார்தாப் சிங் கியானி, 1855-1920), சீக்கிய கல்வியாளர், அறிஞர்

## மேற்கோள்கள்

பகுப்பு:சீக்கியம்
2,5-ஈரமினோதொலுயீன்

**2,5-ஈரமினோதொலுயீன்** (*2,5-Diaminotoluene*) என்பது C7H10N2 என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். 2,5-டையமினோதொலுயீன் என்ற பெயராலும் அறியப்படும் இச்சேர்மம் C6H3(NH2)2CH3 என்ற அமைப்பு வாய்ப்பாட்டாலும் அடையாளப்படுத்தப்படுகிறது. 2,5-ஈரமினோதொலுயீன் சேர்மத்தின் ஆறு மாற்றியங்களில் இதுவும் ஒன்றாகும். நிறமற்று ஒரு படிகத் திண்மப் பொருளாக 2,5-ஈரமினோதொலுயீன் காணப்படுகிறது. இருப்பினும் வணிக மாதிரிகள் பெரும்பாலும் காற்று ஆக்சிசனேற்றம் காரணமாக வண்ணமயமாகக் காணப்படுகின்றன. பொதுவாக தலைமுடி வண்ணம் தீட்டுவதில் பயன்படுத்தப்படுகிறது.  

## தயாரிப்பு
2,5-ஈரமினோநைட்ரோதொலுயீனை மின்னாற்பகுப்பு குறைப்பு வினைக்கு உட்படுத்துவதன் மூலம் 2,5-ஈரமினோதொலுயீன் தயாரிக்கப்படுகிறது.  4-அமினோ-2,3'-டைமெதிலசோபென்சீனின் குறைப்பு பிளவு, 2-அமினோ-1-மெத்தில்பென்சீன் மற்றும் தொலுயீன்-4-சல்போனைல் குளோரைடை ஒடுக்கி 4-தொலுயீன்சல்போனோ-2-டோலுயிடைடு உருவாக்குதல் ஆகியவை மற்ற தயாரிப்பு முறைகளாகும். பின்னர் இவை ஈரசோனியம் ஆக்கப்பட்ட  அமினோபென்சீன்சல்போனிக் அமிலத்துடன் இணைக்கப்பட்டு குறைத்தல் வினைக்கு உட்படுத்தப்படுகிறது.

## பயன்கள்
வணிக தலைமுடி சாயங்களில் பீனைலின்டையமீனுக்கு (1,4-ஈரமினோபென்சீன்) மாற்றாக 2,5-ஈரமினோதொலுயீன் உள்ளது. குறைந்த நச்சுத்தன்மை காரணமாக இச்சேர்மம் விரும்பப்படுகிறது. இருப்பினும், பல வீட்டு தலைமுடி சாயங்கள் இன்னும் பீனைலின்டையமீனைப் பயன்படுத்துகின்றன. இந்தப் பயன்பாடுகளில், இந்த ஈரமீன்கள் ஒரு முதன்மை இடைநிலையாகச் செயல்படுகின்றன, அதாவது இது முதலில் ஐதரசன் பெராக்சைடுடன் ஆக்சிசனேற்றப்பட்டு, பின்னர் ஓர் இணைப்பானுடன்  இணைந்து முடி சாயத்தை உருவாக்குகிறது. 2,5-ஈரமினோதொலுயீன் பொதுவாக கருப்பு, மந்தமான மற்றும் சூடான பழுப்பு நிறங்களையும், பொன்னிற மற்றும் சாம்பல் நிற முடி சாயங்களையும் உருவாக்கப் பயன்படுகிறது.

2,5-ஈரமினோதொலுயீன் சேர்மம் நெசவு , உரோமங்கள், தோல்கள், உயிரியல் கறைகள் மற்றும் குறிகாட்டிகள், மரக் கறைகள் மற்றும் நிறமிகளுக்கான சாயங்கள் உற்பத்தியிலும் பயன்படுத்தப்படுவதாக அறியப்படுகிறது. 2,5-ஈரமினோதொலுயீன் சேர்மத்தால் உற்பத்தி செய்யப்படும் சாயங்களுக்கு இரண்டு எடுத்துக்காட்டுகள் சிl அடிப்படைச் சிவப்பு 2 மற்றும் சிl அமிலப் பழுப்பு 103 ஆகியவைகளாகும்.

## மேற்கோள்கள்

பகுப்பு:அனிலின்கள்
பகுப்பு:டையமீன்கள்
பகுப்பு:ஒற்றைப்படிகள்
பகுப்பு:தொலுயீன் வழிப்பெறுதிகள்
சி. மாணிக்கம் (ஈரோடு)

**சி. மாணிக்கம்** (*C. Manickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் இந்திரபுரம் கிராமத்தினைச் சேர்ந்தவர். பள்ளிக் கல்வியினை முடித்துள்ள மாணிக்கம், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஈரோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1945 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ஜி. ஆர். மாலா

**ஜி. ஆர். மாலா** (*G. R. Mala*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் திருச்சிராப்பள்ளி மாநகரினைச் சேர்ந்தவர். மருத்துவத்தில் இளநிலை பட்டம் பெற்றுள்ள மாலா அரசு மருத்துவராகவும் பணியாற்றியுள்ளார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். மாலா, 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-II சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1962 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ஆலங்குடி

ஆலங்குடி என்ற பெயரில் உள்ள ஊர்கள்:
* ஆலங்குடி, புதுக்கோட்டை மாவட்டம்
* ஆலங்குடி, மயிலாடுதுறை
* ஆலங்குடி, பாபநாசம்
* ஆலங்குடி (சிவகங்கை)
இந்தியத் தரைப்படையின் பயிற்சி கட்டளையகம்

**இந்தியத் தரைப்படையின் பயிற்சி கட்டளையகம்** (*Army Training Command*) (சுருக்கமாக: **ARTRAC**), இந்தியத் தரைப்படையின் 7 கட்டளையகங்களில் ஒன்றாகும். இதன் தலைமையிடம் சிம்லா உள்ளது.இந்த இராணுவப் பயிற்சி கட்டளையகம் 1991ஆம் ஆண்டில் நிறுவப்பட்டது. லெப். ஜெனரல் தரத்திலான உயர் இராணுவ அதிகாரி இக்கட்டளையகத்தின் கட்டளை தளபதியாக செயல்படுவார்.

## வரலாறு
இந்தியத் தரைப்படையின் பயிற்சி கட்டளையகம் 1 அக்டோபர் 1991 அன்று மத்தியப் பிரதேசம் மாநிலத்தின் மாவ் நகரத்தில் தொடங்கப்பட்டது. பின் 31 மார்ச் 1993 அன்று இதனை சிம்லா நகரத்திற்கு மாற்றப்பட்டது.இந்தியாத் தரைப்படையினருக்கு செயல்திறன் மிக்க பயிற்சியை வழங்குவதே இக்கட்டளையகத்தின் முக்கிய நோக்கமாகும்.

2020ஆம் ஆண்டில் இந்தியத் தரைப்படையின் பயிற்சிகான தலைமை இயக்குநரகத்தை (Directorate General of Military Training (DGMT)  இந்தியத் தரைப்படையின் பயிற்சி கட்டளையகத்துடன் இணைக்கப்பட்டது.

இந்தியத் தரைப்படையின் பயிற்சிகான தலைமை இயக்குநரகத்தின் கீழ் சைல் இராணுவப் பள்ளி, பெங்களூரு இராணுவப் பள்ளி, அஜ்மீர் இராணுவப் பள்ளி, பெல்காம் இராணுவப் பள்ளி,  தோல்பூர் இராணுவப் பள்ளி மற்றும்  சைனிக் பள்ளிகள் இயங்கி வந்தது

## நோக்கங்கள்
* நிகழ்நேர சூழ்நிலையைத் தூண்டும் வகையில், மூலோபாயம், செயல்பாட்டுக் கலை, தந்திரோபாயங்கள், தளவாடங்கள், பயிற்சி மற்றும் மனிதவள மேம்பாடு ஆகிய துறைகளில் போர் பற்றிய கருத்துகள் மற்றும் கோட்பாடுகளை உருவாக்குதல்.
* இராணுவத்தின் அனைத்து பயிற்சிகளுக்கும் ஒருங்கிணைப்புக்குரிய முகமையாக செயல்படுதல்.
* வான்படை மற்றும் கப்பல் படைகளுடன் இணைந்து கூட்டுக் கோட்பாடுகளை உருவாக்குதல்.
## மேற்கோள்கள்

## வெளி இணைப்புகள்
* ARTRAC Army Commanders' Conclave

பகுப்பு:இந்தியத் தரைப்படையின் கட்டளையகங்கள்
பகுப்பு:சிம்லா
யோகேசு திவாரி

**யோகேசு திவாரி** (*Yogesh Tiwari*) இந்தியாவைச் சேர்ந்த துடுப்பாட்ட விளையாட்டு வீரராவார். 1997ஆம் ஆண்டு நவம்பர் மாதம் 8ஆம் தேதியன்று சில்லாங்கு நகரத்தில் இவர் பிறந்தார். வலது கை மட்டையாளரான இவர் 2021ஆம் ஆண்டு சனவரி மாதம் 11ஆம் தேதியன்று அன்று மேகாலயா மாநில துடுப்பாட்ட அணிக்காக 2020–21 சையத் முசுடாக்கு அலி கோப்பை இருபது20 போட்டியில் அறிமுகமானார். 2021ஆம் ஆண்டு பிப்ரவரி மாதம் 21ஆம் தேதியன்று மேகாலயா அணிக்காக 2020–21 விச்சய் அசாரே கோப்பை போட்டியில் பட்டியல் ஏ அணிக்காக அறிமுகமானார்.

## மேற்கோள்கள்

## வெளி இணைப்புகள்
* 

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்தியத் துடுப்பாட்டக்காரர்கள்
பகுப்பு:மேகாலயா நபர்கள்
யூச்சினைட்டு

**யூச்சினைட்டு** (*Eugenite*) என்பது 	Ag11(Hg2)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வெள்ளி தனிமத்தின் ஓர் அரிய கனிமமான இது நேர்சாய்சதுரப் படிகத்திட்டத்தில் படிகமாகிறது.

## வரலாறு
போலந்து நாட்டின் லூபின்-சியரோசோவிசு மாவட்டத்தில் உள்ள சியோரோசோவிசு செப்புச் சுரங்கத்தில்  முதன்முதலில் கண்டுபிடிக்கப்பட்டு யூச்சினைட்டு கனிமம் உறுதி செய்யப்பட்டது.

## பெயர்க்காரணம்
யூச்சென் பிரடெரிக்கு சிடம்பல் (27 நவம்பர் 1931, மியூனிக், செருமனி - 12 சூலை 2004, இன்சுப்ரக், ஆத்திரியா), லியோபென் (ஆத்திரியா) சுரங்க நிறுவனத்தின் கனிமவியல் பேராசிரியராக இருந்தவர், நினைவாக இந்த கனிமம் பெயரிடப்பட்டது. அவரது உன்னத உலோக சேர்மங்கள் பற்றிய ஆய்வுகளுக்காக இச்சிறப்பு அவருக்கு அளிக்கப்பட்டது.

## இயற்பியல் பண்புகள்
யூச்சினைட்டு கனிமம் வெள்ளி வெள்ளை நிறத்தைக் கொண்டுள்ளது. மேலும் இது உலோகத்தன்மையுடன் சம அளவு சேர்மமாக உள்ளது.

## தோற்றம்
பெரும்பாலும் குப்ரைட்டு தாதுவிலும் களிமண் வகை கார்பனேட்டு பாறைகளிலும் குறைந்த தர செப்பு சல்பைட்டு தாதுக்களிலும் காணப்படுகிறது.

## மேற்கோள்கள்

## வெளி இணைப்புகள்
* Eugenite
* Eugenite Mineral Data
* Eugenite mineral information and data
* Category:Eugenite - Wikimedia Commons

பகுப்பு:வெள்ளி கனிமங்கள்
உரோமாங்கு தீவு

**உரோமாங்கு தீவு** (*Romang (island)*) இந்தோனேசியாவில் உள்ள பாரத் தயா தீவுகளின் ஒரு பகுதியாகும். வெட்டார் தீவுக்கு கிழக்கே 7.58333333°தெற்கு 127.4333333°வெடார் தீவுக்கு கிழக்கில் அமைந்துள்ளது. இத்தீவைக் குறிக்கும் பயன்பாட்டில் உள்ள மாற்றுப் பெயர்கள் ரோமா, ரோமோனு மற்றும் படலுகு ஆகியவையாகும். மேற்கில் நியாட்டா, தெற்கே மிட்டன் மற்றும் கிழக்கில் மாவோபோரா, டெல்லாங், லாட்டு, லிம்டுட்டு மற்றும் இயூகா தீவுகள் உள்ளிட்ட அண்டை சிறிய தீவுகள் இந்தத் தீவுக் குழுவில் அடங்கும். இவை ஒன்றாக மலுக்கு மாகாணத்தின் பாரத் தயா தீவுகள் பிரதிநிதியாட்சிப் பகுதிக்குள்  கெபுலாவான் ரோமா மாவட்டத்தை (முன்னர் டெர்செலாடன் தீவுகள் மாவட்டம் அல்லது கெகாமடன் புலாவ்-புலாவ் டெர்செலாடன் என்று அழைக்கப்பட்டன) உருவாக்குகின்றன. இந்த மாவட்டம் 194.30 சதுரகிலோமீட்டர் நிலப்பரப்பை உள்ளடக்கியதாகும். 2023ஆம் ஆண்டின் நடுப்பகுதியில் இப்பகுதி 4,430 மக்கள் தொகையைக் கொண்டிருந்தது. உரோமங்கு தீவில் தங்கச் சுரங்க நடவடிக்கைகள் மேற்கொள்ளப்பட்டன. மக்கள் கூட்டணி இதை நிராகரித்து போராட்டங்களை முன்னெடுத்தது. 

## மேற்கோள்கள்

## வெளி இணைப்புகள்

*Languages of Indonesia (Maluku)

பகுப்பு:இந்தோனேசியாவின் தீவுகள்
இன்சிடாடஸ்

thumb|கலிகுலாவும் இன்சிடேட்டசும், ஜீன் விக்டர் ஆடமின் ஓவியம்.
**இன்சிடாடஸ்** (*Incitatus*) என்பது உரோமானிய பேரரசர் காலிகுலாவின் (  விருப்பமான குதிரை ஆகும். செவிவழிக் கதைகளின் படி, காலிகுலா இக் குதிரையை ஒரு வெளிநாட்டுத் தூதராக மாற்ற திட்டமிட்டார். இருப்பினும் அது நடக்கவில்லை என்பது பண்டைய ஆதாரங்கள் வழியாக தெளிவாகத் தெரிகிறது. இன்சிடேட்டாசுக்கு பணிவிடை செய்ய 18 வேலைக்காரர்கள் இருந்ததாகக் கூறப்படுகிறது. இது ஒரு பளிங்கு தொழுவத்தில் வசித்து வந்தது. அரிய மற்றும் சிறப்பு வாய்ந்த கற்கள்/நகைகளால் அலங்கரிக்கப்பட்ட பட்டையை அணிந்து இருந்தது. ஊதா நிற சால்வை அணிந்து தந்தத்தினானால தீவனத் தொட்டியில் சாப்பிட்டது.

## செவிவழிக் கதை
சூட்டோனியஸ் தனது *"பன்னிரண்டு சீசர்களின் வாழ்க்கை"* (கி.பி. 121) புத்தகத்தின்படி, காலிகுலா இன்சிடேட்டசாவை ஒரு வெளிநாட்டுத் தூதராக நியமிக்க திட்டமிட்டார்.  மேலும் அவ்வப்போது தன்னுடன் விருந்து உண்ண அழைத்துச் செல்வார். குதிரைக்கு  பளிங்கினால் கட்டப்பட்டத் தொழுவம், தந்தத் தீவனத் தொட்டி தொட்டி, ஊதா நிற போர்வைகள், விலைமதிப்பற்ற கற்களால் ஆன ஒரு கழுத்துப்பட்டை இருந்தது என்றும் சூட்டோனியஸ் எழுதினார்.

காசியஸ் டியோ (கி.பி. 165–235) குதிரைக்கு பணிவிடை செய்ய வேலைக்காரர்கள் இருந்தனர், தங்கத் துகள்கள் கலந்த ஓட்ஸ் உணவாகக் கொடுக்கப்பட்டதாகவும்,  கலிகுலா அந்தக் குதிரையை ஒரு பாதிரியாராக ஆக்கினார் என்று குறிப்பிட்டார். 

## வரலாற்றுத் துல்லியம்
இதன் வரலாற்றுத் துல்லியம் பொதுவாக கேள்விக்குறியாகவே உள்ளது. பிற்கால ரோமானிய வரலாற்றாசிரியர்களான சூட்டோனியஸ், டியோ காசியஸ் போன்றோர், தங்கள் காலத்தின் அரசியல் சூழ்நிலையால் பாதிக்கப்பட்டனர். எனவே முந்தைய ஜூலியோ குளாடிய மரபு கிளாடியன் பேரரசர்களை இழிவுபடுத்தி தற்போதைய பேரரசர்களுக்கு மகிழ்ச்சிக்குள்ளாக இவ்வாறாக கதைகள் அவர்களால் கூறப்பட்டிருக்கலாம் என்று அந்தோணி ஏ. பாரெட் போன்ற வரலாற்றாசிரியர்கள் தெரிவிக்கின்றனர். மேலும், இக்கதையின் தெளிவற்ற தன்மை அவர்களின் கதைகளுக்கு மசாலாவைச் சேர்த்து, கூடுதலானவர்களால் பேசப்பட்டது.

கலிகுலாவால் இன்சிடேட்டஸ் குதிரை நடத்தப்பட்ட விதம் பைத்தியக்காரத்தனமாக இல்லாமல், செனட்டை கேலி செய்வதற்கும் அவர்கள் தங்கள் பணிகளைச் சரியாக செய்யவில்லை என்று கூறுவதை நோக்கமாகக் கொண்ட ஒரு குறும்பு செயல் என்று அறிஞர்கள் கூறுகின்றனர். மேலும் ஒரு குதிரையே ஒரு செனட்டரின் பணிகளைச் செய்ய முடியும் என்ற உட்குறிப்புடன் கூடிய ஒரு வகையான நையாண்டியாகவும் இருக்கலாம். 

இக்குதிரை எப்போதும் தூதராக ஆக்கப்படவில்லை என்பது பண்டைய ஆதாரங்கள் தெளிவாக கூறுகின்றன.

## மேற்கோள்கள்

பகுப்பு:குதிரைகள்
பகுப்பு:உரோமை இராச்சியம்
கொத்தநல்லூர்

**கொத்தநல்லூர்** (*Kothanalloor*) இந்தியாவின் கேரள மாநிலம் கோட்டயம் மாவட்டத்தில் உள்ள வைக்கம் தாலுகாவில் அமைந்துள்ள ஒரு கிராமமாகும். இது கோட்டயம்-எர்ணாகுளம் (கொச்சி) நெடுஞ்சாலையில், கோட்டயத்திலிருந்து 17.5 கிலோமீட்டர் தொலைவிலும், எர்ணாகுளத்திலிருந்து 49.1 கிலோமீட்டர் தொலைவிலும் அமைந்துள்ளது. அருகிலுள்ள இரயில் நிலையம் குருப்பந்தாராவில் 3.9 கிலோமீட்டர் தொலைவில் உள்ளது.

## மதம்
கொத்தநல்லூரில் இந்து மதம் மற்றும் கிறித்தவ மதம் இரண்டும் பின்பற்றப்படுகின்றன. ஆனால் கொத்தநல்லூர் கிராமத்தில் கிறித்தவம் முக்கிய மதமாகும். தேவி கோயில் (வன துர்கா தேவி), மார் சப்போர் மற்றும் மார் புரோத் போரேன் கத்தோலிக்க தேவாலயம், புனித மேரி ஞானயா கத்தோலிக்க தேவாலயம் ஆகியவை இங்குள்ள முக்கிய வழிபாட்டுத் தலங்களாகும். இரட்டை புனிதர்களான 'கண்டேசங்கல்' விழாவையொட்டி, ஒவ்வோர் ஆண்டும் சூன் மாதம் 18 ஆம் தேதி புனித கெர்வாசிகள் மற்றும் புனித புரோதாசிசு போரேன் தேவாலயத்தால் நடத்தப்படும் "இரட்டையர்கள் சந்திப்பு" என்ற பெயரால் கொத்தநல்லூர் இப்போது வெளிநாடுகளுக்கும் பரவலாக அறியப்படுகிறது. கேரளாவில் உள்ள அனைத்து மதங்களையும் சேர்ந்த இரட்டையர்கள் இரட்டையர்கள் சந்திப்பில் பங்கேற்கின்றனர்.

## கல்வி
கொத்தநல்லூர் இம்மானுவேல் உயர்நிலைப் பள்ளி, 1919 ஆம் ஆண்டு 'முதப்பா மொழி (இரண்டாம் நிலை) பள்ளி' என்று தொடங்கப்பட்டது. முன்னர் மார் சப்போர் மற்றும் மார் புரோத் தேவாலயம் என்று அழைக்கப்பட்ட புனித கெர்வாசி மற்றும் புரோதாசிசு வெளிநாட்டு தேவாலயத்தின் நிர்வாகத்தின் கீழ் இப்பள்ளி தொடங்கப்பட்டது. 2500 என்ற எண்ணிக்கைக்கும் மேற்பட்ட மாணவர்கள் இங்கு கல்வி பயில்கின்றனர். நூற்றுக்கும் மேற்பட்டவர்கள் இப்பள்ளியில் பணிபுரிகின்றனர்.

## மேற்கோள்கள்

பகுப்பு:கோட்டயம் மாவட்டத்திலுள்ள கிராமங்கள்
குடிவாடா சட்டமன்றத் தொகுதி

**குடிவாடா சட்டமன்றத் தொகுதி** *(Gudivada Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிருஷ்ணா மாவட்டத்தில் அமைந்துள்ளது. குடிவாடா, மச்சிலிப்பட்டினம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:ஆந்திரப் பிரதேச அரசியல்
பகுப்பு:கிருஷ்ணா மாவட்டம்
வடக்கு கட்டளையகம் (இந்தியத் தரைப்படை)

**வடக்கு கட்டளையகம்** (*Northern Command*), இந்தியத் தரைப்படையின் ஏழு கட்டளையகங்களில் மிக முக்கியமானது. பிரித்தானிய இந்தியாவின் ஆட்சியின் போது 1908ஆம் ஆண்டில் இக்கட்டளையகம் நிறுவப்பட்டது. இந்திய விடுதலைக்குப் தற்போது வடக்கு கட்டளையகத்தில்  இந்தியத் தரைப்படையின் வடக்கு கட்டளையகத்தின் கீழ் 14வது பெரும்படையணி (லே), 15வது பெரும்படையணி (ஸ்ரீநகர், 1வது பெரும்படையணி (மதுரா) மற்றும் 16வது பெரும்படையணிகள் (நாக்ரோட்டா) உள்ளது. இக்கட்டளையகத்தின் தற்போது கட்டளை தளபதி லெப். ஜெனரல் பிரதிக் சர்மா ஆவார். 
ஸ்ரீநகர்
## அமைப்பு
தற்போது வடக்கு கட்டளையகத்தின் கீழ் 14வது பெரும்படையணி, 15வது பெரும்படையணி, 1வது பெரும்படையணி மற்றும் 16வது பெரும்படையணிகளைக் கொண்டுள்ளது. இக்கட்டளையகம் உத்தரப் பிரதேசம், ஜம்மு காஷ்மீர் மற்றும் லடாக் ஒன்றியப் பகுதிகளில் உள்ள பாகிஸ்தான் மற்றும் சீன எல்லைகளை கண்காணிக்கிறது.

## மேற்கோள்கள்

* Chris KEMPTON,  ‘Loyalty and Honour’ – The Indian Army September 1939 – August 1947 Part I Divisions; Part II Brigades; Part III (Milton Keynes: Military Press, 2003) [ISBN 0-85420-228-5].

## உசாத்துணை
*
* http://ww2talk.com/index.php?threads/where-did-brigades-go-vanished-why-and-who-disbanded.70950/ - list of brigades on the frontier in 1939

பகுப்பு:இந்தியத் தரைப்படையின் கட்டளையகங்கள்
பகுப்பு:உதம்பூர் மாவட்டம்
கோதண்டன்

**கோதண்டன்**  *(kothandan)* என்று அழைக்கப்படும் இந்த நெல் வகை, தென்னிந்தியாவில் உள்ள  கேரளாவின் பாரம்பரிய நெல் வகையாகும். மேலும்  வடக்கு வயநாட்டில் பயிரிடப்படும் ஒரு பூர்வீக நெல் வகையான இது, சோறு, சிற்றுண்டி மற்றும் பாயசம் போன்ற உணவுகள் தயாரிக்க பயன்படுகிறது. தடித்த நெல் இரகமான இது வைக்கோல் நிறத்தில் பழுப்பு நிற கோடுகள் மற்றும் நெல்லின் நுனியில் ஊதா நிறக் குறியுடன் காணப்படுகிறது. 

நீண்ட கால அளவில் அறுவடைக்கு தயாராகும் இந்த நெல் வகை, **150 - 155** நாட்களில் முதிர்வடைவதாக கூறப்படுகிறது. **5** அடி உயரம் வரை வளரும் இதன் நெற்பயிர், அடிப்பகுதி பச்சை நிறத்தில் காணப்படுகிறது. மேலும் இந்த நெல் இரகம் ஒரு ஏக்கருக்கு **1600** கிலோ வரை உற்பத்தித் திறன் கொண்டதாக பதிவு செய்யப்பட்டுள்ளது. பழுப்பு நிறத்தில் காணப்படும் இந்த நெல்லின்  அரிசி, சிவப்பு நிறத்தில் உள்ளது. மேலும் இந்த நெல் இரக்கத்தின் வைக்கோல், கூரை வேய்வதற்கு இது சிறந்ததாக கூறப்படுகிறது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
கரு. முருகானந்தம்

**கரு. முருகானந்தம்** (*K. R. Muruganandam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் செங்குளிப்பட்டி கிராமத்தினைச் சேர்ந்தவர். இளநிலை அறிவியல், இளநிலைச் சட்டப் பட்டப் படிபினை முடித்துள்ள முருகானந்தம், அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிவகங்கை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1947 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
முக்காளி தொடருந்து நிலையம்

**முக்காளி தொடருந்து நிலையம்** (*Mukkali railway station*) என்பது கேரளத்தின் கோழிக்கோடு மாவட்டத்தின்  முக்காளி என்ற ஊரில் உள்ள ஒரு தொடருந்து  நிலையமாகும். இது தென்னக இரயில்வேயின் ஷொர்ணூர்-மங்களூர் பிரிவில் அமைந்துள்ளது. இந்த நிலையத்தில் நிற்கும் தொடருந்துகள் திருவனந்தபுரம், கொச்சி, சென்னை, கொல்லம், பெங்களூர், கோழிக்கோடு, கோயம்புத்தூர், மங்களூர், மைசூர் போன்ற இந்தியாவின் முக்கிய நகரங்களுடன் ஊரை இணைக்கின்றன.  

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:Pages using gadget WikiMiniAtlas
முக்காளி

**முக்காளி** (*Mukkali*) என்பது கேரளத்தின் கோழிக்கோடு மாவட்டத்தில் உள்ள ஒரு சிற்றூராகும்.

## அமைவிடம்
முக்காளி மாவட்ட தலைமையகமான கோழிக்கோட்டிலிருந்து 56 கி.மீ. தொலைவில் அமைந்துள்ளது.

## போக்குவரத்து
முக்காளி கிராமம் மேற்கில் வடகரை நகரம் மற்றும் கிழக்கில் குற்றியாடி நகரம் வழியாக இந்தியாவின் பிற பகுதிகளுடன் நன்கு இணைக்கப்பட்டுள்ளது. தேசிய நெடுஞ்சாலை 66 முக்காளி வழியாகச் செல்கிறது. இச்சாலை வடக்கில் மங்களூர், கோவா  மும்பை ஆகியவற்றை இணைகிறது. தெற்கில் கொச்சி திருவனந்தபுரம் ஆகியவற்றை இணைகிறது. குட்டியடி வழியாகச் செல்லும் கிழக்குப் பகுதி நெடுஞ்சாலை மானந்தவாடி, மைசூர், பெங்களூரை இணைகிறது. அருகிலுள்ள வானூர்தி நிலையங்கள் கண்ணூர், கோழிக்கோடு வானூர்தி நிலையங்களாகும். அருகிலுள்ள தொடருந்து நிலையம் வடகரையில் உள்ளது. பயணிகள் தொடருந்து சேவை செய்யும் ஒரு சிறிய தொடருந்து நிலையம் முக்காளியில் உள்ளது.

## மேலும் காண்க

* முக்காளி தொடருந்து நிலையம்

## காட்சியகம்

படிமம்:Mukkali_village.jpg|alt=Village House| கிராம வீடு
படிமம்:Mukkali,_Vatakara.jpg|alt=Smoking village| புகை வெளியேறும் கிராமம்

## மேற்கோள்கள

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
சாகை-I

**சாகை-I** (*Chagai-I*), பாக்கித்தான் முதன் முறையாக 28 மே 1998 அன்று, பலூசிஸ்தான் மாகாணத்தின் சாகை மாவட்டத்தில் உள்ள *ராஸ் கோ மலைகள்* அருகே 5 நிலத்தடி அணுகுண்டு சோதனைகள் நடத்திய இடமாகும். இந்த அணுகுண்டு 40 கிலோ டன் டி என் டி வெடிமருந்துக்கு சமம் ஆகும்.

இந்தியா மே 11 மற்றும் 13, 1998 இல் **[[சக்தி நடவடிக்கை]]** (Operation Shakti) அல்லது **பொக்ரான் - II** பொக்ரான் நிலத்தடியில்  ஐந்து  அணுகுண்டு சோதனைகளை நடத்தியதற்கு எதிராக பாகிஸ்தான் சாகை-I அணுகுண்டு சோதனைகள் செய்தது.

இதனால் ஐக்கிய நாடுகளின் பாதுகாப்புக் குழுவின் தீர்மானம் எண் 1172-ன் கீழ் இரு நாடுகளின் மீது பொருளாதாரத் தடைகள் விதித்தது. மேலும் 30 மே, 1998 அன்று அணு ஆயுதங்கள் கொண்ட நாடுகளின் பட்டியலில் இந்தியா மற்றும் பாகிஸ்தான் சேர்க்கப்பட்டது.

## பின்னணி
பாகிஸ்தான் 1972களிலிருந்தே அணுகுண்டு பரிசோதனை செய்யும் திட்டத்தை தொடங்கியது. இத்திட்டத்தின்படி, 28 மே 1998 அன்று பாகிஸ்தான் தனது முதல் அணுகுண்டு பரிசோதனையை **சாகை-I**ல்  நடத்தியது. 

## சாகை-II
இரண்டாம் முறையாக பாகிஸ்தான் 30 மே 1998 அன்று பலூசிஸ்தான் மாகாணத்தின் காரன் மாவட்டப் பாலைவனத்தில் சாகை-II என்ற பெயரில் மீண்டும் அணுகுண்டு சோதனை செய்தது. இந்த அணு ஆயுதம் 25 கிலோ டன் டி என் டி வெடி மருந்துக்கு சமம் ஆகும்.

இதன் மூலம் அணுகுண்டை ஆயுதமாக கொண்ட 8 உலக நாடுகளில் பாகிஸ்தான் எட்டாவது இடத்தை பிடித்தது.
## மேற்கோள்கள்

*

பகுப்பு:பாகிஸ்தானில் அணு ஆயுதப் பரிசோதனைகள்
பகுப்பு:பலூசிஸ்தான் (பாகிஸ்தான்)
என். ஆர். இராசேந்திரன்

**என். ஆர். இராசேந்திரன்** (*N. R. Rajendiran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் ஆயங்குடி கிராமத்தினைச் சேர்ந்தவர். பள்ளிக் கல்வியினை முடித்துள்ள இராசேந்திரன்,  அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காட்டுமன்னார்கோயில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1957 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
அரசினர் கட்டடக்கலை மற்றும் சிற்பக்கலைக் கல்லூரி, மாமல்லபுரம்

**அரசினர் கட்டடக்கலை மற்றும் சிற்பக்கலைக் கல்லூரி** (*Government College of Architecture and Sculpture*) என்பது தமிழ்நாட்டின் மாமல்லபுரத்தில் உள்ள அரசு சிற்பக் கலைக்கல்லூரியாகும். சிற்பக் கலையை அனைவரும் கற்கவேண்டும் என்ற என்னத்தில் 1957ஆம் ஆண்டு இக்கல்லூரி துவக்கப்பட்டது. இக்கல்லூரியானது டாக்டர் ஜெ. ஜெயலலிதா இசை மற்றும் கவின்கலைப் பல்கலைக்கழகத்தின் இணைப்பு பெற்ற கல்லூரியாக தமிழ்நாடு அரசின் கலை பண்பாட்டுத் துறையின் கீழ் இயங்கிவருகிறது.

## வரலாறு
இக்கல்லூரி 1957 ஆண்டு மாமல்லபுரத்தில்  *அரசு சிற்ப பயிற்சி மையமாக* 65 செண்ட் இடத்தில் துவக்கப்பட்டது. அதன் முதல் முதல்வராக வை. கணபதி ஸ்தபதியின் தந்தையார் *வைத்தியநாத ஸ்தபதி* நியமிக்கபட்டார். அப்போது பழனி தண்டாயுதபாணி சுவாமி கோயிலின் தேவத்தான சிற்பியாக பணியாற்றிவந்த வை. கணபதி ஸ்தபதி கல்லூரியின் படிப்பிற்கான பாடமுறையை வகுக்குத்துக் கொடுத்தார். 1957 மார்ச் முதல்  முதல்வராக பணியாற்றிவந்த வைத்தியநாத ஸ்தபதி 1960 இல் பக்கவாதம் தாக்கியதால் பணியிலிருந்து விலகினார். அதன்பிறகு வை. கணபதி ஸ்தபதி அப்பணிக்கு தேர்வாகி 27 ஆண்டுகள் பணியாற்றினார். 65 செண்ட் இடத்தில் இருந்த கல்லூரி பின்னர் 26 ஏக்கர் கொண்டதாக விரிவுபடுத்தப்பட்டது.

முதலில் மூன்றாண்டு கால அளவிலான கட்டடக்கலை மற்றும் சிற்பக்கலைக்கான சான்றிதழ் படிப்பு அறிமுகம் செய்யப்பட்டது. அதன் பின்னர் 1975-1976 ஆம் கல்வியாண்டில் தமிழ்நாடு அரசின் தொழில்நுட்பக் கல்வி இயக்ககத்தின் மூலம் இம்மையத்தில் பட்டயப் படிப்புகள் அறிமுகப்படுத்தப்பட்டன. மேலும் சிற்பப் பயிற்சி மையம் என்ற பெயரானது, *தமிழ்நாடு கட்டடக்கலை மற்றும் சிற்பப் பயிற்சி மையம்* எனப் பெயர் மாற்றப்பட்டது. 1981 ஆம் ஆண்டு இம்மையத்தில், கோயில் கட்டடக்கலையில் இளம் அறிவியல் (பி.எஸ்சி) பட்டப்படிப்புத் துவங்கப்பட்டது. 1984 ஆம் ஆண்டில் கற்சிற்பம், சுதைச் சிற்பம், மரச் சிற்பம், உலோகச் சிற்பம் எனும் நான்கு பிரிவுகளில் இளம் அறிவியல் பட்டங்கள் அறிமுகப்படுத்தப்பட்டன. 

அதன் பிறகு, அகில இந்திய தொழில்நுட்பக் கல்விக்குழுவின் தரத்திற்கு இணையாக இம்மையத்தின் தரத்தை மேம்படுத்தும் நோக்கத்தில் மூன்றாண்டு கால அளவிலான பட்டப்படிப்புகள் நான்காண்டு கால அளவிற்கு மாற்றம் செய்யப்பட்டதுடன் அரசினர் கட்டடக்கலை மற்றும் சிற்பக் கலைக் கல்லூரியாகவும் மாற்றம் செய்யப்பட்டது.

## இளங்கலைப் படிப்புகள்
*தொழில்நுட்பவியல் இளையர் மரபுக் கட்டடக்கலை (B.Tech., Degree in Traditional Architecture)
*கவின்கலை இளையர் மரபு ஓவியம் மற்றும் வண்ணம் (B.F.A - (Traditional Drawing and Painting)
*கவின்கலை இளையர் மரபுச் சிற்பக்கலை (B.F.A - Traditional Sculpture) இதில் கீழ்கண்ட நான்கு படிப்புகள் தனித்தனியாக உள்ளன.
**கல் சிற்பம் (Stone Sculpture) 
**உலோகச் சிற்பம் (Metal Sculpture) 
**மரச்சிற்பம் (Wood Sculpture) 
**சுதைச்சிற்பம் (Sudhai Sculpture)

## கல்வித் தகுதி
இளையர் மரபுக் கட்டடக்கலைப் பட்டப்படிப்புக்கு 10+2 அல்லது அதற்கு இணையான கல்வியில் கணிதத்தை ஒரு பாடமாக எடுத்துப் படித்துத் தேர்ச்சி பெற்றிருக்க வேண்டும். கவின்கலை இளையர் மரபுச் சிற்பக்கலைப் பட்டப்படிப்பு மற்றும் கவின்கலை இளையர் மரபு ஓவியம் மற்றும் வண்ணம் பட்டப்படிப்புகளுக்கு 10+2 அல்லது அதற்கு இணையான கல்வியில் தேர்ச்சி பெற்றிருத்தல் வேண்டும். கல்லூரியில் சேர பட்டியல் சாதியினர், பழங்குடியினருக்கு பிரிவினர் 26 வயதுக்குள்ளும், பிற பிரிவினர் 23 வயதுக்குள்ளும் இருப்பவர்கள் விண்ணப்பிக்கலாம்.

## மேற்கோள்கள்

பகுப்பு:செங்கல்பட்டு மாவட்ட பல்கலைக்கழகங்களும் கல்லூரிகளும்
பகுப்பு:மாமல்லபுரம்
அணு மருத்துவம் & இணை அறிவியல் நிறுவனம்

**அணு மருத்துவம் & இணை அறிவியல் நிறுவனம்** (*Institute of Nuclear Medicine & Allied Sciences*) என்பது பாதுகாப்பு ஆராய்ச்சி மற்றும் மேம்பாட்டு அமைப்பின் ஓர் ஆய்வகமாகும். அணுக்கரு மருத்துவம் & இணை அறிவியல் நிறுவனம் என்ற பெயராலும் இந்நிறுவனம் அறியப்படுகிறது. இந்தியாவின் தலைநகர் தில்லியின் திமார்பூரில் அமைந்துள்ள இந்நிறுவனம் அணு மருத்துவ ஆராய்ச்சி, அணு விபத்துக்கள், அணு வெடிப்புகளினால் ஏற்படும் பாதிப்பு, பாதிப்பின் விளைவுகளுக்கான தீர்வுகள் குறித்த ஆய்வுகளில் ஈடுபட்டுள்ளது. 

## கல்வி
இந்த நிறுவனத்தின் கீழ் உள்ள அணு மருத்துவத் துறை 1968ஆம் ஆண்டு முதல் கதிர்வீச்சு மருத்துவத்தில் இரண்டு ஆண்டு பட்டயப் படிப்பை வழங்குகிறது. இப்படிப்பு உலகின் அணு மருத்துவத்தில் முதல் முறையான பயிற்சித் திட்டமாகும்.
 
## வரலாறு
1956ஆம் ஆண்டு தில்லியில் உள்ள பாதுகாப்பு அறிவியல் ஆய்வகத்தில் ஒரு கதிர்வீச்சு அலகு  நிறுவப்பட்டது. இதுவே இந்த நிறுவனத்தின் பிறப்பிடமாகும். இந்த ஆண்டு முதலாகத்தான் அணு மருத்துவம் & இணை அறிவியல் நிறுவனத்தின் தொடக்கம் அறியப்படுகிறது. ஆரம்ப பணியின் ஒரு பகுதியாக, அணு ஆயுதங்கள் மற்றும் பிற பேரழிவு ஆயுதங்களைப் பயன்படுத்துவதால் ஏற்படும் விளைவுகள் குறித்தும் ஓர் ஆய்வு நடத்தவும் திட்டமிடப்பட்டது. 1959ஆம் ஆண்டில், கதிரியக்கவியல் அலகு கதிர்வீச்சு மருத்துவப் பிரிவாக மேம்படுத்தப்பட்டது. மேலும் 1961ஆம் ஆண்டில், அணு மருத்துவம் மற்றும் இணை அறிவியல் நிறுவனம் நிறுவப்பட்டது.

## மேற்கோள்கள்


பகுப்பு:அணுக்கரு மருத்துவம்
பகுப்பு:இந்தியாவில் மருத்துவக் கல்வி
பகுப்பு:இந்திய நிறுவனங்கள்
பகுப்பு:தில்லியில் உள்ள ஆய்வுக் கழகங்கள்
இந்திய வேளாண் தோட்டக்கலை சங்கம்

**இந்திய வேளாண் தோட்டக்கலை சங்கம்** (*Agri Horticultural Society of India*) 1820ஆம் ஆண்டு இந்தியாவின் கொல்கத்தாவிலுள்ள அலிப்பூர் சாலையில் வில்லியம் கேரி என்பவரால் நிறுவப்பட்டது. ஒரு மலர் தோட்டம், பசுமை இல்லங்கள், ஓர் ஆராய்ச்சி ஆய்வகம் மற்றும் ஒரு நூலகம் ஆகியவை இங்குள்ளன. தாவரங்கள் மற்றும் பூக்களின் மிகப்பெரிய தொகுப்பாக அமைந்துள்ளது.  மேலும் தோட்டக்காரர்கள் மற்றும் தாவர/பூ பிரியர்களுக்கான வசதிகளுடன், நீண்ட மற்றும் தனித்துவமான பாரம்பரியத்தைக் கொண்ட கன்னாசு உட்பட தாவரவியல் வகைகளின் குறிப்பிடத்தக்க தொகுப்பைக் கொண்டுள்ளது.

## மேற்கோள்கள்

## வெளி இணைப்புகள்

* 

பகுப்பு:இந்தியத் தாவரவியல் பூங்காக்கள்
சோவியத் ஒன்றியத்தின் நண்பர்கள் (இந்தியா, 1981)

**சோவியத் ஒன்றியத்தின் நண்பர்கள் (இந்தியா, 1981)** (*Friends of the Soviet Union (India, 1981)*) என்பது இந்தியாவில் நிறுவப்பட்ட ஓர் அமைப்பாகும். தேசிய அரசியல் அரங்கில் இந்தியப் பொதுவுடைமைக் கட்சிக்கும் இந்திய தேசிய காங்கிரசுக்கும் இடையிலான முறிவுக்குப் பிறகு, இந்தியப் பொதுவுடைமைக் கட்சி கட்டுப்பாட்டில் இருந்த இந்தோ-சோவியத் கலாச்சார சங்கத்திற்கு மாற்றாக இந்திய தேசிய காங்கிரசு மற்றும் அகில இந்திய பொதுவுடைமைக் கட்சி உறுப்பினர்களால் இந்த அமைப்பு நிறுவப்பட்டது.

1981ஆம் ஆண்டு மே மாதத்தில் நடைபெற்ற சோவியத் ஒன்றியத்தின் நண்பர்கள் அமைப்பின் தொடக்க மாநாட்டில் இந்தியப் பிரதமர் இந்திரா காந்தி உரையாற்றினார். தனது உரையில் இந்திரா காந்தி இந்தியப் பொதுவுடைமைக் கட்சி/இந்தோ-சோவியத் கலாச்சார சங்கத்தைக் கடிந்துகொண்டு, அவர்களை இந்திய-சோவியத் நட்பின் 'சுயமாக நியமிக்கப்பட்ட பாதுகாவலர்கள்' என்று அழைத்தார்.

## மேற்கோள்கள்

பகுப்பு:இந்திய அமைப்புகள்
வேலம்மாள் தொழில்நுட்ப நிறுவனம்

**வேலம்மாள் தொழில்நுட்ப நிறுவனம்** (*Velammal Institute of Technology*) இந்தியாவின் தமிழ்நாட்டின் திருவள்ளூர் மாவட்டத்தில் அமைந்துள்ள ஒரு தனியார் நிறுவனம் ஆகும். இந்நிறுவனம் 2008ஆம் ஆண்டில் நிறுவப்பட்டது.

தத்துவார்த்த அறிவையும் நடைமுறை திறன்களையும் வளர்ப்பதன் மூலம் மாணவர்களை பொறியியல் துறைக்கு இந்நிறுவனம் தயார்படுத்துகிறது.

## துறைகள்
இந்நிறுவனத்தில் பின்வரும் பட்டப் படிப்புகள் அளிக்கப்படுகின்றன.

* கணினியிய பொறியியல்
* மின்பொறியியல்
* மின்னணுப் பொறியியல்
* இயந்திரப் பொறியியல்
* தகவல் தொழில்நுட்பம்

## மேற்கோள்கள்


## வெளி இணைப்புகள்
* Velammal Institute of Technology

பகுப்பு:சென்னையில் உள்ள பொறியியல் கல்லூரிகள்
பகுப்பு:திருவள்ளூர் மாவட்டத்திலுள்ள கல்வி நிலையங்கள்
பெடானா சட்டமன்றத் தொகுதி

**பெடானா சட்டமன்றத் தொகுதி** *(Pedana Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது கிருஷ்ணா மாவட்டத்தில் அமைந்துள்ளது. பெடானா, மச்சிலிப்பட்டினம் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பரியா மருந்தீசுவரர் கோயில்

**பரியா மருந்தீசுவரர் கோயில்** என்பது தமிழ்நாட்டின், சிவகங்கை மாவட்டம் பரியா மருதுபட்டி என்ற ஊரில் அமைந்துள்ள ஒரு சிவன் கோயிலாகும். இக்கோயில் சிவகங்கை தேவத்தானத்தால் நிருவகிக்கப்படுகிறது.

## அமைவிடம்
இத்தலமானது சிவகங்கை மாவட்டம் திருப்பத்தூர் - பொன்னமராவதி நெடுஞ்சாலையில் 18 கி.மீ. தொலைவில் அமைந்துள்ளது.
 
## தொன்மம்
இந்து தொன்மக் கதைகளின் படி, இரணியன் எனும் அசுரனைக் கொல்ல விஷ்ணு நரசிம்மர் அவதாரம் எடுத்து வந்து அவனைக் கொன்றார். ஆனால் அவனைக் கொன்ற பிறகும் கோபம் தணியாமல் நரசிம்மர் இருந்தார். அவரை அடக்கி சாந்தம் கொள்ள சிவபெருமான் பாதி உடல் மிருகமாகவும், பாதி பறவையாகவும், இறக்கைகளுடன், எட்டு கால்கள் கொண்ட சரேபேஸ்வர வடிவம் எடுத்து நரசிம்மரை சாந்த மூர்த்தியாக்கினார். 

இரணியனைக் கொன்றதால் ஏற்பட்ட பிரம்மஹத்தி தோசம் நீங்கவேண்டி பெருமாள் இத்தலத்தில் வேடுவ குலத்தில் மனிதராகப் பிறந்தார். மருதவனமாக அப்போது இருந்த இங்கு பரியா மருந்தீசுவரரை அதாவது  சரபேசுவரரை நாள்தோறும் பொன்னாங்காணி கீரையை நெய்வேத்தியமாக வைத்து வணங்கிவந்தார். ஒரு கட்டத்தில் அவருக்கு இருந்த அந்த தோசம் நீங்கியது எனப்படுகிறது.

## இறைவன், இறைவி
இக்கோயிலில் சரபேசுவரரே லிங்க வடிவில் உள்ளார் என கருத்தபடுகிறது. இத்தலத்தில் இரண்டு தேவியர் உள்ளனர். காளி, மகாமண்டபத்தில் கிழக்கு பார்தவாறு பரஞ்சோதி அம்பிகை என்ற பெயரில் உள்ளார். துர்கை தெற்குப் பார்த்த வண்ணம் முகமண்டபத்தில் பார்வதி அம்பிகை என்ற பெயரில் உள்ளார்.  பார்தி அம்மனின் சந்திதி மண்டபத்தில் மகா மேருவின் புடைப்புச் சிற்பமும், கருவளையில் ஸ்ரீ சக்கரமும் உள்ளது.

## விழாக்கள்
ஆண்டுதோறும் ஆனி மாதம் கேட்டை நட்சத்திரத்தில் 11 நாட்கள் தேர்த் திருவிழா நடக்கிறது. அதில் ஐந்தாம் நாள் திருக்கல்யாணமும், ஒன்பதாம் நாள் தேரோட்டமும் நடக்கிறது. தோரோட்ட நாளன்று பக்தர்கள் பலர் தங்கள் பாரம்பரியத்தின்படி அலகு குத்தியும், பால்குடம் சுமந்தும், காவடி எடுத்து, ஆடிப் பாடி, வீதியுலா வந்து கோயில் வாசலில் உள்ள அரச மரத்தடியில் பூக்குழியில் இறங்குவர். 

## மேற்கோள்கள்

பகுப்பு:சிவகங்கை மாவட்டத்திலுள்ள சிவன் கோயில்கள்
பலூசிஸ்தானின் (பாகிஸ்தான்) மாவட்டங்கள்

பாக்கித்தான் நாட்டின் பலூசிஸ்தான் மாகாணத்தில் 37 மாவட்டங்கள் உள்ளது. அவைகள் பின்வருமாறு:  

# அவரான் மாவட்டம்
# உஸ்தா முகமது மாவட்டம்
# கச்சி மாவட்டம்
#  கரேசாத் மாவட்டம்
#  கலாத் மாவட்டம்
#  காரன் மாவட்டம்
#  கில்லா அப்துல்லா மாவட்டம்
# கில்லா சைஃபுல்லா மாவட்டம்
# குவாதர் மாவட்டம்
#  குவெட்டா மாவட்டம்
#   குஸ்தர் மாவட்டம்
#  கெச் மாவட்டம்
#  கோலு மாவட்டம்
# சாகை மாவட்டம்
# சிபி மாவட்டம்
# சியாரத் மாவட்டம்
# சூராப் மாவட்டம்
# செரானி மாவட்டம்
# சோபத்பூர் மாவட்டம்
# தூகி மாவட்டம்
#  தேரா புக்தி மாவட்டம்
# நசீராபாத் மாவட்டம்
#  நுஸ்கி மாவட்டம்
# பஞ்ச்கூர் மாவட்டம்
# பார்கான் மாவட்டம்
# பிசின் மாவட்டம்
# பெசாவர் மாவட்டம்
# மஸ்துங் மாவட்டம்
# மூசாக்கேல் மாவட்டம்
# லஸ்பெலா மாவட்டம்
# லோராலை மாவட்டம்
# வாசூக் மாவட்டம்
#ஜாப்ராபாத் மாவட்டம்
# ஜால் மாக்சி மாவட்டம்
# ஜோப் மாவட்டம்
# ஹப் மாவட்டம்
# ஹர்னாய் மாவட்டம்
# சாமன் மாவட்டம்
## இதனையும் காண்க
* பலூசிஸ்தான் (பாகிஸ்தான்) மாகாணத்தின் கோட்டங்கள்
## மேற்கோள்

பகுப்பு:பலூசிஸ்தானின் (பாகிஸ்தான்) மாவட்டங்கள்
பகுப்பு:பலூசிஸ்தான் (பாகிஸ்தான்)
பகுப்பு:பாக்கித்தானின் மாவட்டங்கள்
பகுப்பு:பாக்கித்தான் ஆட்சிப் பிரிவுகள்
பர்வாசு

**பர்வாசு** (*Barwas*) இந்தியாவின் அரியானா மாநிலத்திலுள்ள பிவானி மாவட்டத்தில் இடம்பெற்றுள்ள உலோகாரு தாலுக்காவில் அமைந்துள்ள ஒரு கிராமமாகும். 

## நிர்வாகம்
தற்போது, பர்வாசு கிராமம் பிவானி மாவட்டப் பஞ்சாயத்தின் கீழ் உள்ளது. பர்வாசு கிராமமானது இடைநிலை தாலுக்கா மட்டத்தில் சொந்த ஒதுக்கப்படாத கிராம பஞ்சாயத்தைக் கொண்டுள்ளது. ஒரு கிராமக் கணக்காளர் (அரசு நில பதிவு அதிகாரி), ஒரு வேளாண் மேம்பாட்டு அதிகாரி, ஒரு கிராம சுகாதார அதிகாரி மற்றும் ஒரு அங்கன்வாடி பணியாளர் ஆகியோர் இங்கு பணியில் உள்ளனர்.

## மேற்கோள்கள்

## வெளி இணைப்புகள்
* Google location map

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:பிவானி மாவட்டம்
ஆவணியாபுரம் லட்சுமி நரசிம்மர் கோயில்

**ஆவணியாபுரம் லட்சுமி நரசிம்மர் கோயில்** என்பது தமிழ்நாட்டின், திருவண்ணாமலை மாவட்டம், சேத்துப்பட்டு வட்டம் ஆவணியாபுரம் என்ற ஊரில் ஒரு குன்றின் மீது அமைந்துள்ள ஒரு நரசிம்மர் கோயிலாகும்.

## அமைவிடம்
இக்கோயிலானது திருவண்ணாமலை மாவட்டம், வந்தவாசியில் இருந்து ஆரணி செல்லும் சாலையில் 29 கி. மீ. தொலைவில் அமைந்துள்ளது.

## அமைப்பு
இந்த குன்றில் உள்ள 70 படிகளைக் கடந்து சென்றால் இரண்டு அடுக்குகளாக அமைந்த கோயிலை அடையலாம். மலை இடுக்கில் இரண்டு அடுக்குகள் கொண்டதாக இக்கோயில் அமைந்துள்ளது. இக்கோயிலின் முதல் நுழைவாயிலில் நுழைந்தால் குகை போன்ற கருவறையில் இலட்சுமி நரசிம்மர் தாயாருடன் காட்சியளிக்கிறார். நரசிம்மர் அமர்ந்த நிலையிலும் அவரது இடது தொடையில் மகாலட்சுமி அமர்ந்த நிலையில் சிங்க முகத்துடன் உள்ளார். நரசிம்மரின் இடக்கை இலட்சுமியை அணைத்தபடியும், வலக்கை அபய முத்திரையுடன் உள்ளது. நரசிம்மரின் பின்னிரு கைகளில் சங்கும், சக்கரமும் ஏந்தியுள்ளார். இங்குள்ள கருடாழ்வாரும் சிங்க முகத்துடனே காட்சியளிக்காறார். 

கோயில் பிரகாரத்தின் வலப்புறத்தில் பஞ்ச நரசிம்ம மூர்த்திகள் தனித்தனியாக வரிசையாக உள்ளனர். உற்சவரான நரசிம்மர் நின்ற நிலையில் நான்கு கரங்களுடன் சிறீதேவி, பூதேவியுடன் உள்ளார். இக்கோயிலில் கருவறையில் மூன்று நரசிம்ம மூர்த்திகளும், தாயார் சந்நிதியருகில் ஐந்து நரசிம்ம மூர்த்திகளும், மலை உச்சியில் உள்ள சந்நிதியில் யோக நரசிம்மரும் என மொத்தம் ஒன்பது நரசிம்ம மூர்திகள் உள்ளனர். கோயிலுக்கு வெளியே தனியாக உள்ள ஆஞ்சநேயர் வில்வேந்தியவாறு வீர ஆஞ்சநேயராக உள்ளார்.

குன்றின் இரண்டாவது அடுக்கில் 100 படிகள் ஏறிச் சென்றால் ஐந்து தி்விய தேச மூர்த்திகளான இலட்சுமி தேவி உடனுறை அகோபிலம் நரசிம்மர், அரங்கநாயகி உடனுறை திருவரங்கம் அரங்கநாதர், அமர்தவல்லி தாயார் உடனுறை யோக நரசிம்மர் (சோளிங்கர்), பெருந்தேவி உடனுறை காஞ்சி வரதராச பெருமாள், அலர்மேல்மங்கை உடனுறை திருப்பதி சீனிவாச பெருமாள் ஆகியோரைக் காண இயலும்.

## மேற்கோள்கள்

பகுப்பு:திருவண்ணாமலை மாவட்டத்திலுள்ள பெருமாள் கோயில்கள்
பகுப்பு:நரசிம்மர் கோயில்கள்
பகவல்நகர் மாவட்டம்

**பகவல்நகர் மாவட்டம்** (*Bahawalnagar District*), பாக்கித்தான் நாட்டின் பஞ்சாப் மாகாணத்தின் மாவட்டங்களில் ஒன்றாகும். இதன் தலைமையிடம் பகவல்நகர் நகரம் ஆகும்.  இது மாகாணத் தலைநகரான லாகூருக்கு தெற்கில் 260 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கில் 512 கிலோமீட்ட்ர் தொலைவிலும் உள்ளது. இந்தியப் பிரிவினைக்கு முன்னர் இம்மாவட்டம் பகவல்பூர் இராச்சியத்தில் இருந்தது. இம்மாவட்டத்தின் மேற்கில் சத்லஜ் ஆறு பாய்கிறது.

## மாவட்ட எல்லைகள்

பகவல்பூர் மாவட்டத்தின் கிழக்கில் இந்தியாவின் பிகானேர் மாவட்டம் மற்றும் பெரோஸ்பூர் மாவட்டங்களும்தெற்கில் பகவல்பூர் மாவட்டம், வடக்கில் ஒக்ரா மாவட்டம், வடமேற்கில் பாக்பட்டான் மாவட்டம் மற்றும் மேற்கில் வெகாரி மாவட்டம் எல்லைகளாக உள்ளது.
## மாவட்ட நிர்வாகம்
 
8,878 சதுர கிலோமீட்டர் பரப்பளவு கொண்ட பகவல்நகர் மாவட்டம் 5 வருவாய் வட்டங்களும், 118 ஒன்றியக் குழுக்களும் கொண்டுள்ளது.

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 557,616  குடியிருப்புகள் கொண்ட  பகவல்நகர் மாவட்ட மக்கள் தொகை 35,50,342. . பாலின விகிதம் 100 பெண்களுக்கு 108.27 ஆண்கள் வீதம் உள்ளனர். சராசரி எழுத்தறிவு 57.01% ஆகும். 971,921 (27.42% of the surveyed population) are under 10 years of age. 974,118 (27.44%) live in urban areas.
### சமயங்கள்
இம்மாவட்டத்தில் இசுலாமியர்கள் 99.45% மற்றும் சமயச் சிறுபான்மையோர்  19,653 (0.55%) உள்ளனர். 
### மொழிகள்
இம்மாவட்ட மக்களில் 94.08% பஞ்சாபி மொழியையும், 3.35% பேர் உருது மொழியையும், 1.74% மக்கள் சராய்கி மொழியைப் பேசுகின்றனர்.
## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்)
முல்தான் மாவட்டம்

**முல்தன் மாவட்டம்** (*Multan District*), பாக்கித்தான் நாட்டின் பஞ்சாப் மாகாணத்தின் வடமேற்கில் அமைந்துள்ளது. இதன் நிர்வாகத் தலைமையிடம் முல்தான் நகரம் ஆகும். முல்தான் நகரம், பஞ்சாப் மாகாணத் தலைநகரான லாகூருக்கு தென்மேற்கில் 343 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தெற்கே 543கிலோமீட்டர் தொலைவிலும் உள்ளது. 
## மாவட்ட எல்லைகள்
முல்தன் மாவட்டத்தின் வடக்கிலும், வடகிழக்கிலும் கனேவால் மாவட்டம், கிழக்கில் வெகாரி மாவட்டம், தெற்கில் லோத்தரன் மாவட்டம், மேற்கில் முசாபர்கர் மாவட்டம் மற்றும்  செனாப் ஆறு பாய்கிறது. இதன் தெற்கில் சத்லஜ் ஆறு பாய்கிறது.

## மாவட்ட நிர்வாகம்

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி 886,392 குடியிருப்புகள் கொண்ட முல்தான் மாவட்ட மக்கள் தொகை 53 62,305 ஆகும் . பாலின விகிதம் 100 பெண்களுக்கு 103.77 ஆண்கள் வீதம் உள்ளனர். சராசரி எழுத்தறிவு 61.41%ஆக உள்ளது..
### மொழிகள்
இம்மாவட்டத்தில் சராய்கி மொழியை  63.89%, உருது மொழியை 17.72% பஞ்சாபி மொழியை 16.00% மற்றும் மேவாதி மொழியை  0.94% மக்கள் பேசுகின்றனர்.
### சமயம்
முல்தான் மாவட்டத்தில் இசுலாம் 99.15%, கிறித்துவம்  0.79%, பிற சமயங்களை 0.06% மக்கள் பின்பற்றுகின்றனர்.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
குற்றிச்சல்

**குற்றிச்சல்** (*Kuttichal* ) (முன்பு மண்ணூர்கரை என்று அழைக்கப்பட்டது) என்பது இந்தியாவின் கேரள மாநிலம், திருவனந்தபுரம் மாவட்டத்தில் உள்ள ஒரு கிராமமாகும். குற்றிச்சல்லானது காட்டாக்கடை வட்டம், வெள்ளநாடு வட்டார பஞ்சாயத்து மற்றும் அருவிக்கரை சட்டப்பேரவையின் ஒரு பகுதியாகும். குற்றிச்சல், மேற்குத் தொடர்ச்சி மலையில் உள்ள அகத்தியார் கூடத்தின் அடிவாரத்தில் உள்ளது.

## மேற்கோள்கள்

பகுப்பு:திருவனந்தபுரம் மாவட்டத்திலுள்ள கிராமங்கள்
கோமகள்

**கோமகள்** (பிறப்பு: *இராஜலட்சுமி*, 22 மே 1933 - 21 அக்டோபர் 2004) என்பவர் தமிழ்நாட்டைச் சேர்ந்த எழுத்தாளர் ஆவார். இவரது நூல்கள் கன்னடம், தெலுங்கு, இந்தி ஆகிய மொழிகளில் மொழிபெயர்க்கப்பட்டுள்ளன. இவரது *அன்னை பூமி* என்ற நூல் 1982 ஆண்டு தமிழ்நாடு அரசின் சிறந்த நூல்களுக்கான இரண்டாம் பரிசைப் பெற்றது.

## துவக்க கால வாழ்கை
இராஜலட்சுமி பிரித்தானிய இந்தியாவின், சென்னை மாகாணத்தின், தஞ்சாவூர் மாவட்டம் சீர்காழி அருகேயுள்ள அளக்குடி என்ற சிற்றூரில் 1933 மே 22 அன்று பிறந்தார். கோமகளின் இயற்பெயர் ராஜலட்சுமி. கோமகள் தன் தொடக்கப்பள்ளி நாட்களிலேயே மாணவர்களுக்குக் கதை சொல்வதும், நாடகங்கள் எழுதி நடிக்கச் சொல்லி மகிழ்வதையும் தன் பொழுதுபோக்காகக் கொண்டிருந்தார். 

## எழுத்துப் பணிகள்
கோமகள் சுமார் ஆயிரத்துக்கும் மேற்பட்ட சிறுகதைகளும், ஐம்பது புதினங்களையும், முப்பது குறும்புதினங்களும் எழுதியுள்ளார். இவரது படைப்புகள் பிரசண்ட விகடன், கல்கி, மங்கை, மணியன் மாத இதழ், தினமலர், தினமணிக் கதிர், ஜெமினி சினிமா போன்ற இதழ்களில் வெளிவந்தன. இவரது கதைகளும் நாடகங்களும் வானொலி, தொலைக்காட்சி நடகங்களாக ஒலிபரப்பபட்டுள்ளன. இவரது கதைகள் பெரும்பாலும் குடும்பக் கதைகளாகும்.

கோமகள் எழுதிய நூல்களில் மனச்சந்ததி, பனிமலர், சந்தன மலர்கள், நிலாக்கால நட்சத்திரங்கள், சில நீதிகள் மாறுவதில்லை, உயிரின் அமுதாய், மாய வாழ்வு, அன்பின் சிதறல், இந்தியா மீண்டும் விழித்தெழும், முதல் சந்திப்பு, ஒரு மெட்ரோபாலிட்டன் நகரில் காஸ்மோபாலிட்டன் மனிதர்கள், இருவரில் ஒருவர், சுடர் விளக்கு, மேக சித்திரங்கள் ஆகியவை குறிப்பிடதக்கவையாகும்.

## விருதுகள்
*வி.ஜி.பி சகோதரர்களின் சந்தனம்மாள் அறக்கட்டளையின் சிறந்த எழுத்தாளர் விருது, 1987 *தஞ்சாவூர்த் தமிழ்ப் பல்கலைக்கழகத்தின் தமிழன்னை விருது. 
*படைப்பாற்றலுக்கான எஸ்.வி.ஆர் விருது.
* இவரின் ‘அன்னை பூமி' என்ற புதினம், 1982 ஆம் ஆண்டு தமிழ் வளர்ச்சித் துறையின் இரண்டாம் பரிசைப் பெற்றது. 
*கல்கி நடத்திய வெள்ளிவிழா சிறுகதைப் போட்டியிலும், கல்கி - பெர்க்லி (அமெரிக்கா) தமிழ்ச் சங்கம் இணைந்து நடத்திய சிறுகதைப் போட்டியிலும் பரிசுகள் பெற்றுள்ளார். 

## வகித்த பொறுப்புகள்
குடும்பக் கட்டுப்பாடு, மதுவிலக்கு, தீண்டாமை குறித்த நாடகங்கள், கட்டுரைகள் ஆகியவற்றைத் தேர்வு செய்வதற்காகத் தமிழ்நாடு அரசு நியமித்த குழுவில் நடுவராக இருந்துள்ளார்.

## தனிப்பட்ட வாழ்கை
பொறியாளர் வி. இராமமூர்த்தியை கோமகள் திருமணம் செய்தார். இவர் கணவர் இராமமூர்த்தி கோமகளின் எழுத்துப் பணிகளை ஊக்குவிப்பவராக இருந்தார். கோமகள் தன் வாழ்வின் பிற்பகுதியில் *டிமென்ஷியா* என்னும் மறதிநோயால்  பாதிக்கப்பட்டு பல ஆண்டுகள் நினைவு தப்பிய நிலையில் இருந்து 2004 அக்டோபர் 21 அன்று தன் 71 ஆவது வயதில் இறந்தார்.

## மேற்கோள்கள்

பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1933 பிறப்புகள்
பகுப்பு:2004 இறப்புகள்
பகுப்பு:தமிழ் எழுத்தாளர்கள்
பகுப்பு:மயிலாடுதுறை மாவட்ட மக்கள்
கொட்டத்தொண்டி

**கொட்டத்தொண்டி**  *(KOTTATHONDI)* என்று அழைக்கப்படும் இந்த நெல் வகை, தென்னிந்தியாவில் உள்ள  கேரளாவின் பாரம்பரிய நெல் வகையாகும். பிரதானமாக சோறு மற்றும் சிற்றுண்டி வகைகள் சமைப்பதற்குப் பயன்படுத்தப்படும் இந்த நெல் இரகத்தின் அரிசி, செந்நிறத்திலும் மிகவும் தடித்தும் காணப்படுகிறது. 

நீண்ட கால அளவில் அறுவடைக்கு தயாராகும் இந்த நெல் வகை, **150 - 155** நாட்களில் முதிர்வடைவதாக கூறப்படுகிறது. மேலும் மணற் பங்கான வயல்களில் பயிரிடப்படும் நெல் பயிரான இது, தொண்டி வகைகளின் வரிசையில் அதிக மகசூல் தரும் இரகமாக கூறப்படுகிறது. இதன் நெல் தானியங்கள் வைக்கோல் நிறமாகவும், நன்கு வட்டமாகவும் இருக்கும்.  ஏக்கருக்கு **1600** கிலோ வரை உற்பத்தித் திறன் கொண்ட இந்நெல் இரகம், நெல்லின் முதிர்ச்சி காலமும் மற்றும் அரிசியின் நிறமும் **மரத்தோண்டியின்** நெல்லை ஒத்ததாகவும், நெல்லின் நுனியில் ஒரு ஊதா நிறக் குறியம் இருக்கும்.  ஐந்து அடி உயரம் வரை வளரும் இந்த நெற்பயிரின், அடிப்பகுதி பச்சை நிறத்தில் காணப்படும்.  

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்